**Scaled Composites Model 339 SpaceShipTwo (SS2)** on kuusipaikkainen avaruuslentokone. Konetta operoiva Virgin Galactic -yhtiö aikoo kuljettaa sillä turisteja avaruuteen.

Toiminnan oli tarkoitus alkaa 2014, kun koneen koelennot olisi saatu suoritettua. Syksyllä 2014 sattunut vakava onnettomuus koneen koelennolla lykkää kaupallisia lentoja. Lentoja oli tarkoitus tehdä aluksi Uuden Meksikon eteläosasta Spaceport Americasta 2–3 päivittäin, eli vuodessa jopa 800. Suunnitteilla oli myös myöhemmin lentää lentoja Ruotsin Kiirunasta, jossa olisi mahdollista lentää myös revontulien läpi.
Matka avaruuteen maksaa noin 200 000 dollaria, ja yli 600 henkilöä on ostanut paikan sille, mukaan lukien kaksi suomalaista..

Koelento-ohjelma
----------------

SpaceShipOne:sta jatkokehitetty SpaceshipTwo-malli lensi ensimmäisen liitolentonsa 10. lokakuuta 2010. Ensimmäinen moottoroitu lento tehtiin 29. huhtikuuta 2013, ja koneen ensimmäinen lento avaruuteen oli suunniteltu vuodelle 2014. Marraskuuhun 2014 mennessä *SpaceShipTwo* oli suorittanut kolme moottoroitua ja 32 moottoroimatonta lentoa VVS Enterpriseksi nimetty alus tuhoutui onnettomuudessa 2014.

Helmikuussa 2016 esiteltiin toinen SpaceShipTwo-alus. Alus on varsin suora kopio ensimmäisestä aluksesta ja sen nimeksi on annettu VVS Unity. Unityllä on tarkoitus jatkaa testilentoja, mutta se on myös tehty varsinaisiin turistilentoihin tarkoitetuksi.

Toisen aluksen, Unityn, rakentaminen aloitettiin 2012 ja sen julkistuksen aikaan 2016 kolmas on rakenteilla.

SS2 ja WK2 kuvattuna suoraan alhaalta.
### VSS Unity

Helmikuussa 2019 VSS *Unityn* toisen testilennon jälkeen aluksen rakenteesta löytyi rako. FAA pysäytti koelennot tutkimusten ajaksi ja antoi myöhemmin luvan jatkaa lentoja.

Onnettomuudet
-------------

*VSS Enterprisen* jäänteitä Mojaven autiomaassa
Vuonna 2007 Virgin Galacticin rakettialusten valmistajalle Scaled Compositesille sattui kolmen ihmisen hengen vaatinut hybridimoottoriräjähdys maanpinnalla tehdyissä rakettitesteissä. Valmistajaa varoitettiin onnettomuuden jälkeen useita kertoja turvallisuusuhista. Muun muassa Kansainvälisen avaruusturvallisuusyhdistyksen asiantuntija Carolynne Campbell kertoo yhdistyksen lähettäneen useita varoituksia.

### VSS Enterprisen tuhoutuminen

*Pääartikkeli: Virgin Galacticin onnettomuus (2014)*
31. lokakuuta 2014 Virgin Galactic koki uuden takaiskun kun White Knight Two -emoaluksen saattama ensimmäinen valmistunut SpaceShipTwo, *VSS Enterprise* putosi Mojaven autiomaassa Kaliforniassa tehdyllä koelennolla ja sen osat levisivät laajalle alueelle. Konetta ohjasi kaksihenkinen miehistö, joista perämies kuoli ja heittoistuinta käyttänyt kapteeni loukkaantui vakavasti. Koneen valmistajan, Scaled Compositesin mukaan testilennolla käytettiin ensimmäistä kertaa uudenlaista polttoaineseosta.

Onnettomuuden vuoksi kaupallisten lentojen aloittaminen lykkääntyy. Yritys ei silti aio luopua avaruusturismisuunnitelmistaan vuoden 2014 onnettomuuden takia.

Tekniset tiedot
---------------

*Lähde:* 

**Yleiset ominaisuudet**

* **Miehistö:** 2
* **Matkustajat:** 6
* **Pituus:** &&&&&&&&&&&&&018.030000018,3 m
* **Kärkiväli:** &&&&&&&&&&&&&&08.03000008,3 m
* **Korkeus:** &&&&&&&&&&&&&&05.05000005,5 m
* **Tyhjäpaino:** 0**Virhe lausekkeessa: odottamaton numero**.0**Virhe lausekkeessa: odottamaton numero**9 740 kg
* **Voimalaite:** &&&&&&&&&&&&&&01.&&&&001 × RocketMotorTwo -hybridirakettimoottori

**Suoritusarvot**

* **Suurin nopeus:** 0**Virhe lausekkeessa: odottamaton numero**.0**Virhe lausekkeessa: odottamaton numero**4 000 km/h
* **Lakikorkeus:** 0**Virhe lausekkeessa: odottamaton numero**.0**Virhe lausekkeessa: odottamaton numero**110 000 m

Aluksen moottori on hybridimoottori, joka käyttää ajoaineenaan kiinteää kumimaista polttoainetta ja nestemäistä typpioksidi hapetinta.

SpaceShipTwo nostetaan ensin WhiteKnightTwo-kantoaluksen kyydissä ylös ilmakehään, josta se pudotetaan itsenäiselle lennolle. Lennolla alus nousee noin 120 kilometrin korkeuteen. Lento kestää noin kaksi tuntia, josta avaruuspomppua kestää noin 30 minuuttia ja painottomuutta noin 7 minuuttia. Lennolla kiihtyvyydet ovat luokkaa 6*g* – 3,5*g.* *Suurimman nopeutensa, 3,5 än. alus saavuttaa noin 8 minuuttia rakettimoottorin sytyttämisen jälkeen.*

Katso myös
----------

* WhiteKnightTwo
* SpaceShipOne
* White Knight
* LauncherOne

Lähteet
-------

1. ↑  Virgin Galactic Spaceshipthow Solo Test Flight, Space.com
2. 1 2  Virgin Galactic breaks speed of sound in first rocket-powered flight of SpaceShipTwo  29.4.2013. Virgin Galactic.  Arkistoitu 30.4.2013. Viitattu 4.6.2012. (englanniksi)
3. 1 2  Virgin galactic reaches new heights in third supersonic test flight  10.1.2014. Virgin Galactic.  Arkistoitu 7.4.2014. Viitattu 13.1.2014. (englanniksi)
4. ↑  Virgin Galactic voi lentää avaruuteen jo vuoden sisällä *15.9.2011*. MTV3. Viitattu 25.1.2012.
5. ↑  Virgin Galactic - Booking Virgin Galactic.  Arkistoitu 12.12.2019. Viitattu 4.6.2012. (englanniksi)
6. ↑  Test Logs for SpaceShipTwo Scaled Composites.  Arkistoitu 16.8.2013. Viitattu 3.11.2014. (englanniksi)
7. 1 2 3 4 5 6 7 8  Tässä se on: tuliterä SpaceShipTwo -avaruusturistialus "VSS Unity" | Tiedetuubi *www.tiedetuubi.fi*.  Arkistoitu 23.2.2016. Viitattu 20.2.2016.
8. ↑  Eric Berger: Will Virgin Galactic ever be successful? A new book provides insights *arstechnica.com*.  2.5.2021. Viitattu 21.6.2023. (englanniksi)
9. ↑  Jeff Foust: FAA clears Virgin Galactic to resume SpaceShipTwo flights *spacenews.com*.  29.9.2021. Viitattu 21.6.2023. (englanniksi)
10. 1 2  Asiantuntija: Virgin Galacticia varoitettiin ennen avaruuskoneen turmaa. Ylen uutiset. 3.11.2014. Viitattu 3.11.2014
11. 1 2  Nousiainen, Anu: Raju isku avaruusturismille – Virgin Galacticin kone putosi koelennolla, toinen lentäjistä kuoli *HS.fi*.  31.10.2014.  Arkistoitu 1.11.2014. Viitattu 1.11.2014.
12. ↑  Virgin Galacticin avaruuslentokone tuhoutui lennolla. Ylen uutiset 31.10.2014. Viitattu 3.11.2014.
13. ↑  Tutkijat: Virgin Galacticin avaruuslentokoneen onnettomuuden syy ei näytä olleen räjähdys. Ylen uutiset 3.11.2014
14. ↑  Avaruusalus syöksyi maahan Kaliforniassa - yksi kuoli ja toinen loukkaantui vakavasti *Iltalehti*.  1.11.2014. Viitattu 3.11.2014.
15. ↑  Virgin Galactic ei luovu avaruusmatkasuunnitelmista *Etelä-Suomen Sanomat*.  1.11.2014.  Arkistoitu 1.11.2014. Viitattu 1.11.2014.
16. ↑  Overview - Spaceships Virgin Galactic.  Arkistoitu 22.7.2011. Viitattu 13.1.2014. (englanniksi)
17. ↑  How Virgin Galactic's SpaceShipTwo Passenger Space Plane Works (Infographic)  10.10.2012. Space.com. Viitattu 13.1.2014. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **SpaceShipTwo**.
* Virgin Galacticin sivut. (englanniksi)